Cristiano Ronaldo u Fifinom izboru proglašen je najboljim igračem svijeta, a Luka Modrić je dobio glasove čak 40 izbornika i kapetana reprezentacija. Zanimljivo je pogledati kako su glasovali kapetani i izbornici reprezentacija te predstavnici medija.





Tradicija ni ove godine nije iznevjerena, dva najveća konkurenta u svijetu nogometa, Cristiano Ronaldo i Lionel Messi, imali su pravo glasa kao kapetani Portugala odnosno Argentine te jedan drugome po običaju nisu dali ni boda.

Pobjednik Ronaldo dao je sve glasove suigračima, pet bodova našem Luki Modriću, tri Sergiju Ramosu, a jedan Marcelu, dok je čarobnjak iz Barcelone kao najboljeg odabrao Luisa Suareza, zatim Andresa Iniestu te Neymara.

Zanimljivo, Luka Modrić (Hrvatska) i Sergio Ramos (Španjolska) bili su pošteni u svojem odabiru, kapetan naše reprezentacije dao je pet bodova Ronaldu, ali tri Messiju te jedan Toniju Kroosu.

Vođa ‘furije’ isto je dao najviše bodova Ronaldu pa Messiju, a s jednim je nagradio Modrića.

Inače, Modrić koji je izabran u momčad godine, dobio je glasove više od 40 kapetana, izbornika i predstavnika medija. Neki su ga čak stavili i na prvo mjesto, osim suigrača Ronalda hrvatski veznjak bio je najbolji i za kapetana Mauricijusa Bru Kevina, škotskog izbornika Gordona Strachana, novinara Španjolske Paca Aguilara te predstavnika medija UAE-a Garyja Meenaghana.

Dodajmo kako je bivši hrvatski izbornik Ante Čačić Modrića stavio na drugu poziciju, iza Ronalda, a ispred Messija, dok je kod izbornika Azerbajdžana Roberta Prosinečkog poredak bio Ronaldo, Messi i Modrić.

Modrić je bio drugi i u izboru srpskog izbornika Slavoljuba Muslina (prvi Ronaldo, treći Kante N’Golo).

Oni su Modriću dali maksimalna tri boda: Ildefons Lima Sola, kapetan Andore Kevin Bru, kapetan Mauricijusa Cristiano Ronaldo, kapetan Portugala Gordon Strachan, bivši izbornik Škotske Francesc Paco Aguilar, medijski predstavnik Španjolske Gary Meenaghan, medijski predstavnik UAE-a

Zanimljivi glasovi poznatih kapetana i izbornika: Modrić: Ronaldo, Messi, Kroos Čačić (Hrvatska): Ronaldo, Modrić, Messi Buffon: Ronaldo, Dybala, Modrić Ronaldo: Modrić, Ramos, Marcelo Sergio Ramos: Ronaldo, Messi, Modrić Prosinečki (Azerbajdžan): Messi, Ronaldo, Modrić Southgate (Engleska): Ronaldo, Modrić, Kroos Martinez (Belgija): Hazard, Ronaldo, Modrić Lippi (Kina): Ronaldo, Modrić, Buffon Muslin (Srbija): Ronaldo, Modrić, Kante

Sve glasove možete pogledati OVDJE.